ועדת הכספים, כנסת 25, פרוטוקול מספר 87, 2023-03-26 00:00

משה גפני: אני מחדש את הישיבה של הוועדה

משה גפני:  אנחנו עוסקים בהצעת חוק מיסוי מקרקעין (שבח ורכישה) (תיקון – רכישת דירה על ידי ילד יתום), התשפ"ג-2023, של חבר הכנסת יעקב אשר וחברים נוספים

וגם של חבר הכנסת הרב משה גפני

 היה גם הרב מקלב, אבל הורידו אותו עכשיו כי הוא סגן שר

משה גפני: דיברנו פה פעמים רבות על רכישת דירה על ידי ילד יתום, על כך שלא יהיה את התשלום של מס רכישה

משה גפני:  רשות המסים הסכימה, היא אמרה שאכן כך זה צריך להיות

משה גפני:  מה שקרה זה שביקשנו שזה יהיה בנוהל העבודה שלהם - -     

שולמית אלוני: שיתוקן החוזר

משה גפני: שיתוקן החוזר, אבל זה לא קרה

משה גפני:  שמעתי מפעם לפעם שצריך לתקן את החוק ואין ברירה

משה גפני:  בא חבר כנסת חרוץ, יעקב אשר, ועשה חוק

הצעת החוק שיזמתי ואתה גם חתום עליה הייתה ב-2018

 אני רוצה לשבח את יושב ראש ועדת הכספים שנתן להם הזדמנות לתקן את זה לא בחוק

 כנראה, ואולי באופן מוצדק, קשה להם לתקן את זה

משה גפני: הצעת החוק הזאת היא הצעת חוק צודקת, נכונה

משה גפני:  חבר הכנסת אשר, הבמה לרשותך

אדוני, אני רוצה להודות לך על כך שבימים העמוסים האלה הבאת את ההצעה לדיון לקריאה ראשונה

 הבהילות פה חשובה

 אתה יודע מה, היא חשובה במיוחד בימים שיהיו עד החקיקה  לשנייה ושלישית כי יתייחסו יותר לנהלים

 לאורך כל הדרך לא היה ויכוח משמעותי עם רשות המסים בהיגיון של הדבר הזה, בצדק של הדבר הזה, כי הרי לא מדובר פה על תא משפחתי שמישהו הולך לעשות כסף על היתום הזה, מדובר על משהו שקורה באופן פתאומי במשפחה

 אם מדובר בבעלה של האימא שנפטר - יכול להיות שהיא תתחתן וייוולדו לה ילדים נוספים - אותה אימא רוצה לדעת שאותם יתומים, לפחות הקטינים שעוד לא התחתנו, מסודרים בחיים

 אין פה שום משחק של מס, אין פה שום רצון של מישהו לעשות משהו

 זה התחיל עם הצעה לסדר שלי שהייתה כאן אצלך ואתה לקחת וכדררת את זה מאוד רציני

 מכיוון שאמרו לנו שזה ייפתר בנוהל אז לא הגשתי את ההצעה שלי לוועדת שרים ובאמת חיכינו, חיכינו וחיכינו

 איפה נשבר גב הגמל? בישיבה הקודמת שהייתה למעלה מחודש בה נאמר על ידי נציג רשות המסים שצריך לפעול לכיוון חקיקה ברוח מה שהציע הרב גפני, ברוח הדברים שנאמרו כאן, ולכן קידמתי את זה לוועדת שרים

 צריך ודאות בעניין הזה

 יש עשרות מקרים שהגיעו אליך ואלי שנפלו בין הכיסאות רק כי הנוהל לא היה ברור לגמרי, רק בגלל שזה לא מופיע בחקיקה

 אני חושב שטוב עשית שהבאת את זה, ואני מאוד מודה לך שנקדם את העניין הזה במהירות האפשרית

משה גפני: חברת הכנסת אימאן ח'טיב יאסין, בקשה

אימאן ח'טיב יאסין: אני יכולה רק לברך על היוזמה החברתית ממדרגה ראשונה

אימאן ח'טיב יאסין:  הלוואי ונוכל לעזור לכל הנזקקים לרכוש דירה

אימאן ח'טיב יאסין:  זה אמנם לא המקום לדבר עכשיו על המכרזים שיוצאים ממשרד השיכון בסוגיה של נשים חד הוריות, אבל גם שם יש בלגן אחד גדול ששווה לעשות מעשה

אימאן ח'טיב יאסין:  אין ספק שהצעת החוק פה מאוד מבורכת, יישר כוח

משה גפני: תודה רבה

משה גפני:  חבר הכנסת ינון אזולאי, בקשה

ינון אזולאי: כמובן שגם אני מברך על כך, רק אני מצר על התהליך

ינון אזולאי:  פעם אחר פעם היינו בוועדה, דיברנו, וכל פעם מבטיחים ולא מקיימים

ינון אזולאי:  בכל חוק, לאו דווקא בחוק הזה, מביאים, מדברים, מעלים, יש התחייבות של רשות המסים, יש התחייבות של האוצר להביא פתרון, אבל אז זועקים עלינו רגע לפני הפתרון

ינון אזולאי:  אני חושב שלא ראוי לשחק איתנו, חברי הכנסת

ינון אזולאי:  התרענו ודיברנו ב-2018, בקדנציה הקודמת ובקדנציה הזאת

ינון אזולאי:  למה אנחנו צריכים להגיע לחוק? חוק זו האופציה האחרונה שצריכה להיות

ינון אזולאי:  אם היו מכבדים מילה, מזמן זה היה בפנים

ינון אזולאי:  לא ביקשנו לפתור משהו נקודתי, כי אנחנו לא פה בשביל אדם מסוים, אנחנו פה בשביל דרך, בשביל קבוצה, בשביל עם ישראל בכללותו

ינון אזולאי:  כשאנחנו מדברים על יתומים, אנחנו לא מדברים על יתום אחד, אנחנו מדברים על כלל היתומים

ינון אזולאי:  חבל שאנחנו מגיעים למקום כזה, חבל שאנחנו מגיעים לרגע הזה שצריך לבוא עם חקיקה שלא תמיד זה הדבר הטוב ביותר

ינון אזולאי:  יכול להיות שיש לכם היום להגיד לנו הצעה אחרת, אבל קודם כל זה חייב לעבור היום

משה גפני: משרד האוצר, בקשה

יצחק אהרונוביץ': לפני חודש ישבנו פה ואמרנו שננסה לתקן את הדברים בהוראת ביצוע

יצחק אהרונוביץ':  קיימת הוראת ביצוע משנת 2011

יצחק אהרונוביץ':  מאז 2018, כשבאמת התופעה יותר התרחבה, במרבית המקרים נתנו

יצחק אהרונוביץ':  בדקנו את זה עוד פעם מאז הישיבה האחרונה שהייתה בעניין הזה לפני חודש וראינו שבמרבית המקרים נתנו את ההטבה של דירה יחידה, אבל מה שקורה בלא מעט פעמים זה שיש דברים שלא בדיוק מסתדרים עם אותה הוראת ביצוע, כמו הסיטואציה של לקיחת משכנתא שההורה שנותר בחיים הוא זה שלוקח אותה

יצחק אהרונוביץ':  ישבנו עם היועצת המשפטית של הוועדה בישיבת זום, נפגשנו עם עורכי דין שמייצגים עמותה שרוכשת דירות ליתומים

יצחק אהרונוביץ':   גם אני לא רוצה חקיקה, אבל אני לא בטוח שיש את הנוסחה המנצחת בהנחיה

יצחק אהרונוביץ':  מה הכוונה?  גם אם נרחיב כמו שדיברנו, אני כמעט משוכנע שאחרי מספר חודשים יגיע המקרה שעוד פעם לא נופל בדיוק בתוך ההנחיה

יצחק אהרונוביץ':  גם היום הוראת הביצוע מתאימה לרוב המקרים, היא לא מתאימה לכל המקרים

יצחק אהרונוביץ':  כנראה שגם אם נעשה איזו שהיא הרחבה תהיה בעיה

ינון אזולאי: לכן אתה אומר שצריך חקיקה?     

יצחק אהרונוביץ': זה לא אידיאלי מבחינתי

יצחק אהרונוביץ':  ישבנו בחודש האחרון לא מעט שעות על זה כדי למצוא את הנוסחה המנצחת, אבל לצערי לא מצאנו אותה נכון להרגע

יצחק אהרונוביץ':  הבעיה הנוספת היא שכשכותבים דברים בהוראת ביצוע הם יכולים להיגזר כסוג של גזירה שווה למקרים אחרים, לסיטואציות אחרות, ובנושא התא המשפחתי אנחנו רוויים בסיטואציות מורכבות

יצחק אהרונוביץ':  יכול להיות שצריך תיקון כולל בנושא התא המשפחתי, אבל אני לא חושב שזאת העת לעשות את זה

יצחק אהרונוביץ':  כרגע עוד לא הגענו לנוסחה של הוראת ביצוע שמצד אחד תיתן את המענה שהוועדה מבקשת ומצד שני לא תפתח פתחים במקומות שבהם גם הוועדה לא מתכוונת

יצחק אהרונוביץ':  לא מצאנו כרגע את ההרחבה של הוראת הביצוע שתוכל לתת את התשובה

יצחק אהרונוביץ':  בשבוע שעבר נפגשנו עם שני עורכי דין, באמת יש מגוון של סיטואציות בדבר הזה

ינון אזולאי: החוק הזה מכסה את הכל, נכון?     

יצחק אהרונוביץ': הנוסחה של החוק לא בודקת מי לקח את המשכנתא וכו', היא פשוט אומרת שכמו שילד שמתחתן בגיל 18 לא נספר בתא המשפחתי, כך אותו דבר - -      

ינון אזולאי: מה היה קשה להכניס את זה כהוראת ביצוע?     

יצחק אהרונוביץ': כולם מכירים את המקרה שהתפרסם לפני מספר חודשים שבו לא היה מדובר בקטינה

יצחק אהרונוביץ':  התפרסם בתקשורת מקרה של בחורה שהיא לא קטינה, היא בת 20,21, שאמרה שדירה שנרכשה היא לא שלה אלא של אבא שלה

יצחק אהרונוביץ':  נושא של עסקה מלאכותית תמיד יכול להיבחן, בלי קשר לקטין או לא קטין

יצחק אהרונוביץ':  יש סעיפים בחוקי המס שאמורים להילחם בתופעה של שימוש לא ראוי בשביל לחסוך במס

שולמית אלוני: אנחנו לא מדברים על סיטואציה כזאת, וגם לא על מצבים שבהם כל המקורות הם מקורות חיצוניים

שולמית אלוני:  מה קורה במצב שבו שכר הדירה אמור לממן את תשלומי המשכנתא אבל הילד לא יכול לרשום על עצמו את המשכנתא ולכן האם לוקחת במקומו את המשכנתא?       

יצחק אהרונוביץ': אני לא רוצה להתייחס דווקא לקטינים

יצחק אהרונוביץ':  גם בחור או בחורה בני 20 לא מקבלים היום משכנתא על שמם ומי שלוקח את המשכנתא זה ההורה במרבית המקרים, לכן הבדיקה הזאת נכונה גם לשם

משה גפני: ואם הילד הוא יתום והאימא לקחה את המשכנתא?     

יצחק אהרונוביץ': גם אצל ילד בן 20 זה אותו דבר

ינון אזולאי: האם החוק מכסה את זה או לא מכסה את זה?     

האם ברגע שמופיע בחקיקה שיתום לא נחשב כתא משפחתי, זה פותר את הבעיה, כן או לא?     

שולמית אלוני: נניח שהאימא לוקחת את המשכנתא וכספי הדירה אמורים לממן את תשלומי המשכנתא - האם המצב של תיקון החקיקה עכשיו יפתור את הבעיה באופן כזה שזה לא ייחשב כרוכש אחד?      

יצחק אהרונוביץ': כעיקרון כן

יצחק אהרונוביץ':  השאלות האלו נשאלות לא רק לגבי קטינים

יצחק אהרונוביץ':  אין כנס עורכי דין שלא שואלים אם כשקונים דירה לילד בן 20 זה נחשב לדירה של ההורים

יצחק אהרונוביץ':  רק במקום שבו מהותית הדירה היא של ההורה, כמו שהשכירות הולכת להורה במקום שהיא תלך לילד, זה נחשב של ההורה

יצחק אהרונוביץ':  אם הכסף הולך כדי לממן את הדירה, זה בסדר, זה עדיין דירה של הילד

יצחק אהרונוביץ':  גם לגבי קטין זה לא יהיה שונה מבחור בן 19,20,21,22 או 25

משה גפני: האם גם במצב שאימו של ילד יתום תיקח משכנתא ועם הכסף של הדירה ישלמו את המשכנתא או את שכר הדירה זה עדיין ייחשב כדירת יחיד?     

יצחק אהרונוביץ': כן, הדירה היא של הילד

הוא אמר שזה כמו בגיר

 זה אומר שזה שלו, שהוא לא בתא המשפחתי

יפתח עשהאל: הצעת החוק בנוסחה הנוכחי היא הצעת חוק תקציבית, יש לה עלות של 35 מיליון ₪

איך זה ירד מ-180?     

שולמית אלוני: יש תמיכת ממשלה או אין תמיכת ממשלה?     

יפתח עשהאל: נאמר בוועדת שרים שזה יקודם בקריאה ראשונה בתיאום עם משרד האוצר

משה גפני: איפה החלטת הממשלה מוועדת שרים? כמה העלות של החוק הזה?      

דובר על 180 מיליון, אבל זה ירד - -      

משה גפני: אין לנו ויכוח עם משרד האוצר ועם רשות המסים על כך שדירה של ילד יתום זאת דירת יחיד

משה גפני:  היה מדובר לעשות את זה בנוהל, היה מדובר לעשות את זה בחוזר

משה גפני:  לא היה ויכוח אף פעם על העניין הזה, וגם לא יכול להיות ויכוח כי זה דבר הומני מהמדרגה ראשונה

משה גפני:  זה ברור שמדינה לא יכולה לגבות פה מס רכישה כאילו זאת דירה נוספת

משה גפני:  מה שקרה זה שהתחייבתם בוועדה כמה פעמים שתעשו את זה בנוהל, בחוזר, בנוהל עבודה

משה גפני:  זה סיפק אותנו, עד שהבנו שאתם כנראה לא תגיעו להסכמה בתוככם

משה גפני:  הלך חבר הכנסת יעקב אשר ועשה חוק שוועדת השרים אישרה כי זה דבר הומני

משה גפני:  עכשיו אתה מגיע ואומר שיש לזה עלות תקציבית – זה אומר שאתם לא תומכים בזה

משה גפני:  למה אתם לא תומכים בזה?     

יפתח עשהאל: אנחנו לא מתנגדים, רק ביקשנו את הזמן ללמוד

יפתח עשהאל:  אנחנו מבקשים לעבור על התחשיבים

משה גפני: מה אתה רוצה שאני ארגיש? החוק הזה לא הגיע לאוויר העולם לפני יומיים שעכשיו אתם צריכים לעשות תחשיבים, העיקרון של החוק הזה נמצא על השולחן כבר חודשים ארוכים

ינון אזולאי: שנים

משה גפני: נכון, שנים

יפתח עשהאל: אנחנו צריכים לבצע את התחשיבים

הכסף שגביתם עד היום, מה שאתה קורא לו תקציב, הוא לא שלכם, בטעות קיבלתם אותו

 זה נכון שאתם כאוצר צריכים לראות מאיפה אתם מכסים, אבל זה לא כסף שלכם

יפתח עשהאל: היות והמדיניות המבוקשת היא לשנות את החקיקה, ואנחנו לא מתנגדים למדיניות הזאת, אנחנו רק אומרים שהנוסח הנוכחי - -      

משה גפני: הנוסח הנוכחי לא עושה שום דבר

יפתח עשהאל: מה שסוכם עם המציע וסוכם בוועדת שרים זה שהנוסח יקודם בהסכמה

משה גפני: מה זה "הסכמה"? הסכמה על מה?      

ינון אזולאי: לקריאה ראשונה? זה אמור לעבור קריאה ראשונה, ומפה נתחיל - -     

יפתח עשהאל: דובר על הסכמה לטרומית, לפני קריאה ראשונה, ולכן הקידום הוא בניגוד להסכמות

יפתח עשהאל:  אנחנו באמת צריכים את הזמן כדי לשבת ולוודא את התחשיבים כי כרגע אנחנו מתייחסים לזה כהצעת חוק תקציבית

יפתח עשהאל:  אנחנו חושבים שבעבודה משותפת עם המציע ועם יו"ר הוועדה נוכל לבצע את התחשיבים

אנחנו צריכים להשתדל בעוד משהו, אני או יושב ראש הוועדה?      

יפתח עשהאל: כרגע מה שאנחנו מבקשים זה את הזמן הזה

כמה זמן אתם צריכים?         

משה גפני: היות וועדת השרים לחקיקה לא מתנגדת לחוק – הייתה בשבילי הפתעה גדולה אם היא הייתה מתנגדת – והיות והנושא הזה כבר נמצא על השולחן זמן רב, אני מסכים שתערכו תחשיבים ואנחנו בינתיים נאשר את זה בקריאה ראשונה

משה גפני:  לאחר שזה יאושר בקריאה ראשונה, תבואו לכאן ותגידו כמה אופציות

משה גפני:  אופציה אחת היא שאתם מתנגדים לחוק, אופציה שנייה היא שתבואו עם תחשיב של 35 מיליון שקל שזאת לדעתי הגזמה פראית, ואופציה שלישית זה שתגידו שבכלל לא צריך חוק אלא צריך נוהל

משה גפני:  אנחנו לא נביא את זה לקריאה שנייה ושלישית עד שלא תגיעו לכאן עם התחשיב

משה גפני:  אם אתם תולים את זה בחוק ההסדרים או בתקציב – לא מקובל עלי

משה גפני:  מספיק חוק ההסדרים והתקציב

משה גפני:  אני קצת נעלב, מכיוון שכל הזמן אמרתם שהחוק הזה נכון, וגם ועדת שרים אמרה שזה נכון

משה גפני:  גם אתה נזהר לא להגיד שאתה מתנגד לחוק הזה כי זה באמת נשמע נורא להתנגד

משה גפני:  אני נותן לך חודש להגיע עם התחשיב

יפתח עשהאל: על מנת שנוכל לבצע את התחשיבים ולהביא מקור - -     

משה גפני: תבצעו את התחשיבים, נחכה לכם

יפתח עשהאל: כרגע הצעת החוק היא הצעת חוק תקציבית והקידום הוא בניגוד למה שהוסכם בוועדת שרים

שולמית אלוני: הערכת העלות היא 35 מיליון?     

יפתח עשהאל: 	כן

נתתי את הסכמתי להמשך הקידום של העניין הזה בהסכמה כשהוסבר לי שזה עניין פרוצדוראלי

 אתם הופכים את העניין הפרוצדוראלי למשהו שקשור למישהו פה מאיתנו

 פרוצדורות זו בעיה שלכם

 אפשר לפתוח את לוח השנה ואולי לתת לכם חודש וחצי כדי לפתור את הבעיה הזאת

 אני חושב שכדאי ולו למראית עין כלפי אותן משפחות, כלפי אותן אימהות או אותם אנשים שמטפלים בדברים האלה, שתגידו שגם אתם בעד

 את ענייני הפרוצדורה אנחנו נפתור

 בחודש וחצי אפשר לפתור כל כך הרבה דברים

 אני לא אכפה את ההחלטה כרגע כי נתתי את המילה שלי שזה יהיה בתיאום, אבל אני חושב שאתם לוקחים את התיאום הזה יותר מידי רחוק

יפתח עשהאל: בחודש וחצי אנחנו יכולים להביא את המקור ולעשות את התחשיבים, אבל אנחנו מבקשים שההצעה לא תקודם עד אז

משה גפני: היא תקודם רק לקריאה ראשונה

יפתח עשהאל: אנחנו מבקשים שההצבעה היום תידחה

משה גפני: מה אתה אומר לי עכשיו, שכל מה שאמרתם לי במשך כל השנה זה היה סתם? ידעתם דברים אחרים? חשבתם דברים אחרים? הרי היה סיכום כאן בוועדה שזה יהיה בנוהל

משה גפני:  זה היה כבר צריך להיות מבוצע ממזמן

משה גפני:  שי אהרונביץ' הסביר בהגינותו את הבעיות שיש, ואני גם מבין אותן, אבל הייתם צריכים לכתוב את זה בנוהל, זה בכלל לא היה צריך להיות בחקיקה

משה גפני:  האם מה שאתה אומר לי עכשיו זה שאם אני אעביר את זה בקריאה ראשונה יהיה מדובר על 35 מיליון שקל ואתם מתנגדים? מישהו אחר במקומי היה נעלב

משה גפני:  מה, שיקרתם אותי כל הזמן?     

יפתח עשהאל: רשות המסים הציגו פה את העבודה הגדולה שהם עשו כדי לנסות להביא את זה בנוהל והדגישו את הצורך בחקיקה

	 אתה טועה

 גם בנוהל של היום זה מה שהיה צריך לקרות

 מאחר והנוהל לא היה ברור, ביקשו לאורך כל הדרך, גם אני וגם כאן בוועדה, לחדד את הנוהל בצורה ברורה

 גם המדינה אומרת: זה כסף שלא הייתי צריכה לשים את ידי עליו

 אנחנו לא נקדם את זה במהלך חודש וחצי

 קחו את הזמן שלכם, תסגרו את העניינים

 אני לא מאמין שזה יגיע לחצי מהסכום שאתם אומרים, כי התחלתם עם 180 וירדתם ל-35

 אם נעביר את זה בקריאה ראשונה, זה יחייב את המערכת, המערכת תדע שצריך להתייחס בצורה נכונה

 יש לך פה הבטחה שחודש וחצי לא נוגעים בזה

 בחודש וחצי אתה הופך עולמות

משה גפני: יעקב, שישבו איתך בחודש וחצי האלה

יפתח עשהאל: היינו רוצים לתמוך בהצעת החקיקה, להביא לה מקור ולסגור את זה, אבל בהתאם לחוק יסודות התקציב ולחוק משק המדינה אנחנו מחויבים בהצעה תקציבית להביא את המקור לפני קריאה ראשונה, לא לפני קריאה שנייה ושלישית, ולכן אנחנו מבקשים לדחות את ההצבעה עד שיימצא המקור וייעשו התחשיבים

משה גפני: בקשתכם נרשמה

משה גפני:  אני מתחייב לא אביא את זה לדיון לקריאה שנייה ושלישית עד שלא ייגמר העניין הזה, דהיינו בעוד חודש וחצי

משה גפני:  אני מבקש שאתה, מציע החוק, תשב איתם ואולי תגיעו להסכמה

משה גפני:  אם לא תגיעו להסכמה והם יישארו עם העמדה הזאת שהם מתנגדים לחוק הזה, גם אני אתחיל להתנגד לכל מיני דברים

שולמית אלוני: תיקון סעיף 9	1

שולמית אלוני: 	בחוק מיסוי מקרקעין (שבח ורכישה), התשכ"ג-1963, בסעיף 9(ג1ג)(4)(ג), 			אחרי "למעט ילד נשוי" יבוא "או ילד יתום מאב או מאם"

שולמית אלוני:      	יכול להיות שנשנה את הנוסח כך שבמקום "או ילד יתום מאב או מאם" יהיה "או ילד שאחד מהוריו נפטר"

שולמית אלוני:  התיקון בסעיף 9 מתייחס למס רכישה

שולמית אלוני:  אנחנו נעשה תיקון מקביל בסעיף 49ב בו נוסיף את המילים "ילד יתום מאב או מאם" או את המילים "ילד שאחד מהוריו נפטר"

משה גפני: מי בעד אישור הצעת חוק מיסוי מקרקעין (שבח ורכישה) (תיקון – רכישת דירה על ידי יתום), התשפ"ג-2023 לקריאה ראשונה, מי נגד, מי נמנע?      

משה גפני: אושר

משה גפני: הצעת החוק אושרה

משה גפני:  תבואו בעוד חודש וחצי, תגידו מה העלתה הבדיקה שלכם, ואז נראה איך מתקדמים, למה מתקדמים וכו'

שולמית אלוני: אבל הצעת החוק תהיה תקציבית

משה גפני: שמחת זקנתי שהיא תקציבית

משה גפני:  אני מביא 50 בלי בעיה

אני חושב שהיא גם לא תקציבית, כי אם יתברר שלקחו את זה לא נכון, לא לפי הנוהל, מבחינתי ההכנסה הזאת היא הכנסה לא ראויה

ישי פרלמן: האמירה היא לא שהחוק הקיים - -     

גם בקיים, גם בנוהל הקיים

ישי פרלמן:  	החוק הקיים היום אומר שלא בכל המקרים יתום זכאי לפטור ממס

ישי פרלמן:  החוק הזה מתקן את החוק הקיים

זה תלוי בפירוש שלכם

 אם פירשתם את זה לא נכון, אם התעקשתם לפרש את זה ארבע שנים לא נכון, זו לא הכנסה אמיתית, זו הכנסה שהיא גזלה

משה גפני: תגידו בתוך חודש וחצי את עמדתכם

משה גפני:  אני מגיש רביזיה על ההחלטה

ינון אזולאי: אני מצטרף אליך

משה גפני: תודה רבה, הישיבה נעולה